ҚАЗАҚСТАН РЕСПУБЛИКАСЫНЫҢ БІЛІМ ЖӘНЕ ҒЫЛЫМ МИНИСТРЛІГІ

ӨСКЕМЕН ҚАЛАСЫНЫҢ БІЛІМ БЕРУ БӨЛІМІ

Өскемен қаласы әкімдігі «Оралхан Бөкей атындағы №44 лицейі» КММ

«ҮЗДІК МЕНЕДЖЕР- 2019» байқауы

МАЖИНОВА ЧИНАР ТЫЛЕГЕНОВНА

МҰҒАЛІМНІҢ КӘСІБИ ҚҰЗЫРЕТТІЛІГІ – ОҚЫТУ САПАСЫН АРТТЫРУ КЕПІЛІ

БАЯНДАМА

Өскемен, 2019

***І бөлім***

1. **Жобаның авторы**: Мажинова Чинар Тылегеновна

Автор туралы мәлімет: Білімі- жоғары, мамандығы- физика пәні мұғалімі. Бітірген оқу орны: С.Аманжолов атындағы ШҚМУ. Педагогикалық еңбек өтілі- 28 жыл

**2**. Ұялы байланыс телефоны: 87783670398, [mazhinova69@mail.ru](mailto:mazhinova69@mail.ru)

**3. Физика пәні мұғалімі**

**4.** **Кілт сөз:** Құзыреттілік, мониторинг, эвалюация, басымдық, ТALIS

**5. Өзектілігі:** Мектепте мұғалімдердің құзыреттіліктерінің даму барысында мониторинг пен эвалюация үдерістерін  дамыту негізінде , мұғалімдердің белсенділігі, қай салалар дамытуды қажет ететінін білу.

**6. Мақсаттары:**

* Білім алу кеңістігін кеңейту және тілін дамыту арқылы шығармашылыққа баулу;
* Оқу процесінің нақты  міндеттерін айқындап, ұжымдық қарым – қатынас мәдениетін дамыту;
* Оқушыға қолдау көрсетіп, жағымды психологиялық орта құру және оқушының зерттеу белсенділігін арттыру;
* Ақпараттық ортаны анықтау,  бағыт беру  және танымдық конференциялар арқылы ақыл – ойын дамыту.

**Міндеттері:**

* оқушының бойындағы адами құндылықтарды,
* қайырымдылықты,
* сүйіспеншілікті  дамыту,
* рухани адамгершілігін қалыптастыру,
* жеке тұлғалық қасиеттерінің ашылуы жаңа  оқыту технологияларының білім беру  жүйесіне енгізу.

1. **Қатысушылар:** Мұғалімдер
2. **Аннотация:** Мұғалімдердің құзыреттіліктерінің даму барысында мониторинг пен эвалюация үдерістерін  дамыту негізінде, мұғалімдердің белсенділігі, қай салалар дамытуды қажет ететінін анықтау, нәтижеге жету.

**ІІ Бөлім.**

* 1. **Күтілетін нәтиже:** Осы басымдықтарды негізге ала отырып, мектепті дамытудың жоспарына өзгерістер енгізу арқылы мұғалімдердің іс – әрекетінің нәтижесін зерделеуге сүйене отырып. қазіргі уақытта  табысты мұғалім ғана табысты оқушыны оқу -тәрбие үрдісінде жетелеп,білім шыңына жеткізеді.
  2. **Нәтижелілік мониторингі:**
* Жүргізілген зерттеулер нәтижесінде мектепті басқарудағы қиындықтарды түсініп және мектептің негізгі даму бағытын анықталуы.

**Басымдықтар:**

* Мұғалімдердің оқушылардың білімін критериальды бағалаудың әдістемесін үйренудің қаншалықты қажеттігін және кәсіби даму жоспарын жасауға өзгерістер енгізудің нәтижелі болуы;

***ІІІ-бөлім***

Қазақстан Республикасы "Білім туралы" Заңында "Білім беру жүйесінің басты міндеттерінің бірі - оқытудың жаңа технологияларын енгізу, білім беруді ақпараттандыру, халықаралық ғаламдық коммуникациялық желілерге шығу" деп атап көрсеткен. Осы тұрғыдан алып қарасақ, ұлттық рухтағы әлемдік білім деңгейі талаптарына сай ұлтжанды азамат тәрбиелеу үшін әр мұғалім күнделікті сабағында жаңа технологияларды тиімді пайдалану, құзыреттілік-әрекеттілік тұрғыда оқыту, жаңаша авторлық технологиялар мен бағдарламалар құрастырып, жүзеге асыру қажеттігі туындайды. Құзырлылық оқушының алған білімі мен дағдыларын тәжірибеде, күнделікті өмірде қандай да бір тәжірибелік және теориялық мәселелерді шешу үшін қолдана алу қабілеттілігін сипаттайды. Бұл ең әуелі, оқу үрдісі кезінде қалыптасады. Өзінің және қоғамның мүддесіне өзін-өзі белсенді етуге дайын, өзгермелі даму үстіндегі ортада өмір сүруге бейім, бәсекеге қабілетті және құзыретті, шығармашыл, білімді тұлғаны дамыту және қалыптастыру - құзыреттілік пен әрекеттілік тұрғыда жасалған іс-әрекет нәтижесінде жүзеге асады. Сонымен, оқу үрдісіндегі құзырлылық дегеніміз - оқушының алған білімі мен дағдыларын тәжірибеде, күнделікті өмірде теориялық және тәжірибелік мәселелерді шешу үшін қолдана алу мүмкіндігі болып табылады. Құзыреттілікті игеру арқылы оқыту процесін ұйымдастырудағы  негізгі  мақсаттары:

* Білім алу кеңістігін кеңейту және тілін дамыту арқылы шығармашылыққа баулу;
* Оқу процесінің нақты  міндеттерін айқындап, ұжымдық қарым – қатынас мәдениетін дамыту;
* Оқушыға қолдау көрсетіп, жағымды психологиялық орта құру және оқушының зерттеу белсенділігін арттыру;
* Ақпараттық ортаны анықтау,  бағыт беру  және танымдық конференциялар арқылы ақыл – ойын дамыту.

Аталған  мақсаттарды  жүзеге  асыруда  бүгінгі таңда білім  беру үрдісіндегі негізгі міндеттері:  оқушының бойындағы адами құндылықтарды,  қайырымдылықты,  сүйіспеншілікті  дамыту,  рухани адамгершілігін қалыптастыру, жеке тұлғалық қасиеттерінің ашылуы жаңа  оқыту технологияларының білім беру  жүйесіне енгізу.

Мектептің ұжымының кәсіби құзыреттіліктерін анықтауда TALIS зерттеуіне негізделген талдаудың маңызы зор болды.Мектепте мұғалімдердің құзыреттіліктерінің даму барысында мониторинг пен эвалюация үдерістерін  дамыту негізінде ,мұғалімдердің белсенділігі, қай салалар дамытуды қажет ететінін білу мақсатында  педагог қызметкерлерден ТАLIS сауалнамасының 11, 18, 24-сұрақтары бойынша 2018 жылы қараша айында жүргізілді. [1] Өткізілген сауалнаманың мақсаты тәжірибеде оқыту мен оқудың жаңа бағыттарын енгізу бойынша мектеп ұжымының кәсіби даму деңгейін салыстыру еді. Мектептегі жалпы педагогтар саны 72. Соның ішінде алынған сауалнамаға 69 педагог қатысты, бұл ұжым мұғалімдерінің 95,8% құрайды.

Мектепте мұғалімдердің кәсіби құзыреттіліктерін анықтау, тәжірибесіне өзгерістер енгізу, өзгерісті неден бастау керектігін анықтау үшін ТALIS сауалнамасы алынды.

1 кесте. 1-сұрақ: Соңғы 18 ай ішінде төменде көрсетілген кәсіби даму түрлерінің

қайсысына қатыстыңыз?

|  |  |  |  |  |  |
| --- | --- | --- | --- | --- | --- |
| Сұрақтар | иә | жоқ | әсері аз | орташа | әсері зор |
| Курстар/семинарлар | 100 |  |  | 18 | 82 |
| Конференциялар | 82 | 18 |  | 23 | 59 |
| Біліктілік бағдарламасы | 84 | 16 | 8 | 11 | 62 |
| басқа мектептегі семинарлар | 59 | 41 | 1 | 28 | 30 |
| Мұғалімдердің кәсіби қоғамдастығы | 100 | 11 | 6 | 18 | 65 |
| Сізді қызықтыратын тақырыптар бойынша зерттеулер | 44 |  |  | 4 | 40 |
| Мектептегі зерттеудегі тәлімгерлік жұмыс | 44 |  |  | 8 | 36 |

1 сурет – сауалнама қорытындысы

Мұғалімдерге берілген «Соңғы 18 ай ішінде төменде көрсетілген кәсіби даму түрлерінің қайсысына қатыстыңыз» деген сұраққа сауалнамаға қатысқан мұғалімдердің 82 % біліктілікті арттыру курстарының мұғалімнің шеберлігін шыңдаудағы әсері өте зор деп бағалады. Бұл мұғалімдер оқыту мен оқу үдерісіне өзгеріс енгізілуін қалайды немесе өзгеріс енгізілгенде оқыту мен оқудың сапасы, нәтижесі жақсаратынына үміт артатын мұғалімдер дегенді білдіреді. Аталған сұрақтар бойынша сауалнамаға қатысушылардың көпшілігі оқыту мен оқу үдерісіне өзгеріс енгізу қажет деп білсе, қалған қатысушылар, яғни әрбір үшінші мұғаліммен көзқарасын өзгерту үшін шешім қабылдауына, оқыту мен оқу процесінде іс-әрекетін өзгерту үшін жұмыс жүргізу қажет. Мұғалімдерге қазіргі уақыттағы білім беру жүйесіне қойылып отырған талаптарды деңгейлік курс тұрғысынан түсіндірдім. [2]

Осы мерзім аралығында мұғалімдердің 82% ғылыми-практикалық конференцияларға қатысып, оның әсері мұғалімге әсері зор деп 59% көрсетті. Сауалнамаға қатысқан мұғалімдердің 29% біліктілікті арттыру бағдарламасы бойынша оқудың маңызы зор деп есептейді. Ал 11% ондай курстардың біліктілікке әсері орташа деп есептейді. Мұғалімдердің біліктіліктерін арттыруда әріптестермен тәжірибе алмасудың маңызы зор деп 29% есептейді. Ал, 18% әсері орташа деп есептейді. Қазақстан Республикасындағы деңгейлі курстар басталғалы бері мектептерде мұғалімдердің кәсіби қоғамдастықтары құрылып,мектепті дамыту жоспары бойынша коучингтер, зерттеу сабақтары, тәлімгерлік жұмыстары жолға қойыла бастады. Менің мектебімде де осындай «Самғау» қоғамдастық құрылып екінші жыл жұмысын жалғастырып келеді. Осы жұмысты сауалнамаға қатысқан мұғалімдер де оңды бағалап, 65% мұғалімнің кәсіби дамуына оның әсері зор деп есептеді. 18 % әсері орташа деп есептейді. Қазіргі күннің басты талаптарының бірі мұғалімдер тек білім беруші, тәрбиелеуші ғана емес зерттеуші ретіндегі рөлі де артып келеді. Мектеп ұжымының 65% педагогикалық-психологиялық мәселелер бойынша зерттеу жұмыстарының мұғалімнің кәсіби шеберлігін дамытудағы рөлін атап өтті. Деңгейлі курстың идеясын іс-тәжірибеге енгізудің тиімді жағының бірі тәлімгерлік жұмысты практикаға енгізу болып табылады. Сауалнамаға қатысқан мұғалімдердің 82% мектептегі зерттеу жұмыстары мен тәлімгерліктің мұғалімдердің дамуына әсері зор деп есептейді.

11- сұрақ бойынша мұғалімдер кәсіби біліктіліктерін дамыту үшін курсқа, әртүрлі тақырыптық семинарлар мен ғылыми-практикалық конференцияларға қатысудың маңыздылығын түсінетінін көреміз. Сонымен қатар мұғалімдердің кәсіби қоғамдастығының өздерінің тәжірибелерін шыңдаудағы маңызын көрді. Сондықтан осы кәсіби қоғамдастықтың жұмысын әрі қарай жетілдіру, аймақтық желілік қоғамдастықтармен бірлесіп ортақ мәселелерді шешу бойынша жұмысты басымдық ретінде келешекте жүргізуге анықтадым. [3]

2 кесте. 2 сұрақ:18 сұрақ Кәсіби даму саласындағы өз қажеттіліктеріңізді ескере отырып, төменде көрсетілген салалалардың қайсысына даму қажет деп санайсыз?

|  |  |  |  |  |
| --- | --- | --- | --- | --- |
| Сұрақтар | Қажет емес | Қажеттілігі шамалы | Қажеттілігі орташа | Өте қажет |
| Сабақ беретін пәні бойынша табыс критерийлері | 12 |  | 18 | 59 |
| Оқушыларды бағалау әдістемесі |  | 6 | 12 | 71 |
| сыныпты басқару |  | 6 | 24 | 71 |
| білім мен түсінік өз пәні бойынша | 12 |  | 12 | 11 |
| кәсіби даму жоспары | 6 | 12 |  | 71 |
| Оқытудағы АКТ дағдылары | 18 |  | 12 | 65 |
| Білім беруде ерекше қажеттіліктері бар оқушыларды оқыту |  | 18 | 6 | 65 |
| Оқушылардың тәртібі |  | 12 | 18 | 65 |
| Мектепті басқару және әкімдеу | 6 | 12 | 18 | 53 |
| көп ұлтты ортада оқыту | 18 | 6 | 24 | 47 |
| Оқушылардан кеңес алу | 12 | 6 | 24 | 47 |

2 сурет. Сауалнама қорытындысы

Мектепті дамыту жоспарын жасау үшін мұғалімдердің сұраныстарын, қандай сұрақтарға басымдық беру керек екенін анықтаудың маңызы зор. Мұғалімдердің сауалнамасының қорытындысын зерттей келе мен мұғалімдердің оқушылардың білімін бағалаудың әдістемесіндегі өзгерістерге, сыныпты жаңаша басқарудың тәсілдерін игеруге, мұғалімнің, мектептің кәсіби даму жоспарын құруға деген қызығушылықтарының жоғары екенін байқадым. Яғни, сауалнамаға қатысқан мұғалімдердің 71% осы мәселелердің мұғалімдер үшін өте қажетті деп бағалаған. Сонымен қатар мұғалімдер деңгейлі бағдарлама бойынша оқытудың 7модульін сабақта кіріктіре қолданудың маңызын түсіне бастады. Сауалнамаға қатысқан мұғалімдердің 65% оқытуда АКТ ны қолдануға, білім беруде ерекше қажеттіктері бар оқушыларды оқытудың дұрыс ұйымдастыруды өте қажет деп есептейді.Көп ұлтты ортада оқыту, сабақты оқыту барысында оқушылардың пікірін білудің маңыздылығын 47%  мұғалімдер қажет деп есептейді. Себебі деңгейлі бағдарламаның негізгі идеясының бірі оқушыларды оқытудың обьектісі емес, субьекті ретінде қарау.

3 кесте. 3 сұрақ:24 сұрақ, осы мектепте алған бағаңыз және кері байланысыңыз төмендегі салаларды қаншалықты өзгертті немесе өзгерістің орын алуына ықпал етті?

|  |  |  |  |  |
| --- | --- | --- | --- | --- |
| Сұрақтар | Өзгеріс болған жоқ | аз ғана өзгерді | орташа өзгерді | қатты өзгерді |
| Cыныпты басқару тәжірибесі |  | 65 | 53 | 65 |
| Сабақ беретін негізгі пәніңізбілім мен түсінік | 6 | 65 | 29 | 29 |
| Сабақ беретін негізгі пәніңіз бойынша оқыту тәжірибесі | 6 | 6 | 47 | 17 |
| Кәсіби даму жоспары |  | 65 | 6 | 29 |
| Білім беруде ерекше қажеттіліктері бар оқушыларды оқыту | 6 |  | 53 | 6 |
| Оқушылардың тәртібі бойынша әдіс-тәсілдер |  | 24 | 47 | 6 |
| көп ұлтты ортада оқыту | 24 |  | 47 |  |
| Оқыту тәжірибеңізде оқушылардың оқу үлгерімін жақсартуға көңіл бөлуіңіз |  |  | 53 | 29 |

3 сурет. Сауалнама қорытындысы

24-сұрақ бойынша «Осы мектепте алған бағаңыз және кері байланысыңыз төмендегі салаларды қаншалықты өзгертті немесе өзгерістің орын алуына ықпал етті?»- деген сұраққа «Сабақ беретін негізгі пән бойынша білім мен түсінік», «Сабақ беретін негізгі пәндеріңізді оқыту тәжірибесі  бойынша білім мен түсінік», «Оқыту тәжірибеңізді жақсартуға бағытталған кәсіби даму жоспары», «Оқушылардың тәртібі мен мінез-құлық проблемаларын шешуде қолданылатын әдіс-тәсілдер» сұрақтары бойынша сауалнамаға қатысушы мұғалімдердің 65-70 %-ында өсу бар екенін байқаймыз. Яғни, бұл мұғалімдер жаңашылдықпен жұмыс істеуге бейім, оқыту процесіне жаңалық енгізудің қажет екенін түсініетін, сабақта жаңа әдіс-тәсілдерді қолданудың оқушының белсенділігін, сабаққа қызығушылығын арттырудағы маңызын түсінетін, мектеп бойынша білім сапасын арттыруға үлес қосатын мұғалімдер. Ал, орташа өзгерген 30-35% мұғалімдерге тәжірибеге белсенді қатысқан мұғалімдермен тығыз байланыста жұмыс жасай отырып, өзгерістің қажет екендігіне көзін жеткізуге болады деп ойлаймын. [4]

«Осы мектепте алған бағаңыз және кері байланысыңыз төмендегі салаларды қаншалықты өзгертті немесе өзгерістің орын алуына ықпал етті?» сұрағының жауаптарын зерттей келе мұғалімдердің іс-тәжірибесінде сыныпты топтық жұмысты ұйымдастыру арқылы қатты өзгерістің болғанын байқадым.

Мектеп даму жоспарының асыруда қойылған мақсаттар бойынша мәліметтерді жинақтауда және өзгерістерді бақылау кезінде  коучинг мониторингінен, ондағы жазбалардан, мұғалімдер мен оқушылардың кері байланысы, жүргізілген бақылаулар арқылы  енгізілген өзгертулердегі оң өзгерістерді байқауға болады. Яғни,  жалпы мұғалімдердің топ бойынша коуч-тәлімгерлер ұйымдастырған коучингтерге қатысу арқылы кәсіби білімінің жетілуі, топтағы мұғалімдердің орта мерзімді жоспар, қысқа мерзімді жоспар, тізбектелген сабақ жоспарларын тәлімгерлермен бірлесе жасауы, мұғалімдердің сыныптағы, әртүрлі деңгейлі оқушыларға зерттеу жүргізудегі әрекеті арқылы мектептің оқыту мен оқу тәжірибесін өзгертуге, оқушылардың оқу үлгерімін жақсарту үшін  жаңа тәсілдерді жүзеге асыра отырып, бірлесіп жұмыс істеуге деген сенімі қалыптасуынан, жалпы мұғалімдердің  үдерісті бақылау кезіндегі және  оқыту мен оқу саласындағы TALIS сауалнамасына белсенді қатысуынан, зерттеуге қатысқан мұғалімдердің кәсіби құзіреттілігі анықталып, деңгей  бойынша іріктелінуі,бұл өзгерістер мектептің дәл қазірден бастап дамуына оң ықпалын тигізетіні анық.

Кәсіби даму саласындағы өз қажеттіліктеріңізді ескере отырып, төменде көрсетілген салалардың қайсысына дамыту қажет деп санайсыз деген сауалнаманы қорытындылай келіп, мұғалімдердің көп бөлігін критериальды бағалауды жүргізу әдістемесі қызықтыратынын анықтадым. Себебі, сабақта оқушылардың білімі нақты критерий бойынша бағаланса, ата-аналар мен балалар тарапынан артық мәселелер туындамайды. Оқушылар өздерінің білімдеріндегі олқылықтарды нақты анықтап, соны жою бойынша мұғаліммен, жолдастарымен бірлесіп жұмыс істеуге үйренеді. [5] Сабақтағы оқушының тәртібі де жинақталып, оқушы пікірі де ескеріледі. Сыныпты басқаруға да маңызы зор. Сонымен қатар мұғалімдер кәсіби даму жоспарын құруда көмек қажет ететінін анықтадым. Бұл мәселені шешу үшін «Мектептегі іс-тәжірибе » бойынша мектептің тренерлерінің жұмысы арқылы мұғалімдерге әдістемелік көмек ұйымдастырып, кәсіби даму жоспарын, сабақтың орта мерзімді және қысқа мерзімді жоспарларын жасауға ықпал етемін.

**Қорытындылай келе,** TALIS сауалнамасының үш сұрағы негізінде мектепті басқарудағы қиындықтарды түсінуге және мектептің негізгі даму бағытын анықтауға көмектесті. Атап айтқанда:

* Оқушылардың білімін критериальды бағалаудың әдістемесін үйренудің қажеттігі;
* Мұғалімдердің кәсіби даму жоспарын жасауға өзгерістер енгізуді қажет екендігі;

Осы басымдықтарды негізге ала отырып, мектепті дамытудың жоспарына өзгерістер енгізу үшін жеке жоспарымды жасап, даму жоспарын жасау мен іске асыру үшін тәлімалушыларды, мектеп тренерлерін тарту арқылы оқыту, тәжірибеде жүзеге асыру, мониторинг жасау арқылы зерттеуді жоспарлаймын. Осы жоспар негізінде мұғалімдердің кәсіби дамуына, үздіксіз оқуына және коучинг пен менторингке бағытталған іс-әрекеттерді жүйелі жүргіземін. Әрбір жүргізілген жұмыстардан күтілетін нәтижелерді болжау арқылы, бағалау әдістерін енгіземін. Әлі де болса мұғалімдерге өз тәжірибелерінде пәндік білім бойынша үздіксіз оқып, жетілдіруді қолға алу керектігін көрсетті. Бүгінгі өзгерген заманға жаңа ұстаз тұлғасын жасауда мектеп мұғалімдері өзін дамыта отырып жан-жақты құзіретті болуды қатты қолға алады деп сенемін.

Мұғалімдердің іс – әрекетінің нәтижесін зерттеулер мен зерделеуге сүйене отырып. қазіргі уақытта  мұғалім мына төмендегі  сипаттамаға лайық  болуы  тиіс:

* Табысты мұғалім ғана табысты оқушыны оқу -тәрбие үрдісінде жетелеп,білім шыңына жеткізеді.
* Ол теорияны жақсы меңгерген, ұдайы ізденіп, өзінің пәндік, психологиялық, педагогикалық және әдістемелік білімін,  мәдениет дәрежесін   жоғары  көтеруші адам болуы;
* Белгілі педагогикалық технологияның толық әдістемесін   меңгерген, ғылымның әр саласынан  хабардар, жан – жақты білім болуы;
* Өзінің әрбір оқушысының  ерекшелігі мен зейінін  жақсы білетін қамқор, психолог болуы керек.

Ұлы ағартушы Ахмет Байтұрсынұлының: «Бала оқытуды жақсы  білейін деген  адам  әуелі балаларға үйрететін  нәрселелерін өзі жақсы  білуі керек» деген  тұжырымында  «Шығармашыл ұстаз шығармашыл  шәкірт дайындайды» деген ой  айқын аңғарылады. Сөзімді қорыта келе  айтарым, жоғарыда  аталған  құзыреттіліктерді  меңгерген  мұғалім – шығармашыл  шәкірт  дайындауға  даяр.

ӘДЕБИЕТ

1. Мектептегі тәжірибе кезеніңдегі орындауға арналған тапсырмалар «НЗМ» ДББҰ ПШО, 2017 ж.
2. Басшыға арналған нұсқаулық - «НЗМ» ДББҰ ПШО, 2017 ж.
3. ҚР мектеп басшыларының БА бағдарламасы - «НЗМ» ДББҰ ПШО, 2017 ж.
4. Қазақстан Республикасының педагог қызметкерлерінің біліктілігін арттыру курстарының бағдарламасы. Екінші (негізгі) деңгей. Үшінші басылым. «Назарбаев зияткерлік мектептері» ДББҰ Педагогикалық шеберлік орталығы, 2017 ж.
5. «ПЕДАГОГИКАЛЫҚ ДИАЛОГ» Ақпараттық - әдістемелік журналы №1, №2, №3 2017ж.