ҚАЗАҚСТАН РЕСПУБЛИКАСЫНЫҢ БІЛІМ ЖӘНЕ ҒЫЛЫМ МИНИСТРЛІГІ

ӨСКЕМЕН ҚАЛАСЫНЫҢ БІЛІМ БЕРУ БӨЛІМІ

«№35 орта мектеп» КММ

«ҮЗДІК МЕНЕДЖЕР - 2019» байқауы

КАДАДАНОВА КУНСУЛУ ЗАРЛЫКАНОВНА

БІЛІМ БЕРУ ҮРДІСІНДЕ БІЛІМ СУБЪЕКТІЛЕРІНІҢ ЖЕКЕ ТҰЛҒАЛЫҚ ҚАБІЛЕТТЕРІН ҚАЛЫПТАСТЫРУ ЖӘНЕ ДАМЫТУ

ӘДІСТЕМЕЛІК ӘЗІРЛЕМЕ

Өскемен, 2018

**1-бөлім.**

**1.Кәсіби рефлексиялар авторы.**

Кададанова Кунсулу Зарлыкановна-мектеп директорының оқу ісі меңгерушісі, бастауыш сынып мұғалімі. Педагогикалық қызмет өтілі-29 жыл. Санаты жоғары.

**Жетістіктері:**

**2016-2017 оқу жылы:**

* + - * ҚР БжҒМ ҰБТ және ОЖСБ өткізу үшін министрлік өкілі.
      * «Педагогикалық идея» республикалық ғылыми-әдістемелік және педагогикалық журналында бірнеше мақалалары жарық көріп, республика көлемінде іс-тәжірибесі таратылды.
      * Жалпы білім беретін пәндер бойынша бастауыш саты оқушыларының республикалық олимпиадасының әділқазылар алқасының мүшесі.
      * «Жас зерттеуші» атты 1-4 сынып оқушыларының арасындағы облыстық ғылыми жоба сайысының 2-орын жүлдегерінің ғылыми жетекшісі.
      * Қалалық сертификатталған бастауыш сынып мұғалімдер лабораториясының «Оқушының оқу мотивациясы және дарынды, талантты балаларды оқыту мәселелері» атты отырысында өз іс-тәжірибесімен бөлісті.
  1. **оқу жылы.**
     + - Қалалық мектепаралық «Көшбасшы» желілік қоғамдастығы ұйымдастырған «Тәлімгерлер мен тәлім алушылардың бірлескен жұмысы» атты қалалық семинарда іс-тәжірибесімен бөлісті.
       - «Ұшқыр ой, өткір тіл, дүниені танып біл!» атты 4-сынып оқушыларының арасындағы VІ қалалық пәндік олимпиадасының 1-орын жеңімпазын даярлады.
       - Қалалық мектепаралық «Көшбасшы» желілік қоғамдастығы деңгейінде конструктивистикалық тәсіл бойынша өткізілген үздік оқу-әдістемелік сабақ әзірлемесінің «Үздік құрылымдық сабақ» сайысында 2-орынға ие болды.
* «Педагог қызметкерлерді аттестаттаудан өткізу қағидалары мен шарттарын бекіту туралы» ҚР БжҒМ 2016 жылғы 27 қаңтардағы №83 бұйрығына сәйкес Өскемен қаласы білім беру бөлімінің сараптамалық кеңесі құрамының мүшесі.

**2018-2019 оқу жылы:**

* Қала мұғалімдерінің авторлық жұмыстарын қарастыратын және сараптама жасайтын қалалық эксперттік кеңесінің мүшесі.
* «Педагог қызметкерлерді аттестаттаудан өткізу қағидалары мен шарттарын бекіту туралы» ҚР БжҒМ 2016 жылғы 27 қаңтардағы №83 бұйрығына сәйкес Өскемен қаласы білім беру бөлімінің сараптамалық кеңесі құрамының мүшесі.

**Марапаттары**:

* ҚР Білім және ғылым министрінің Алғыс хаты- 2017 жыл.
* ҚР Білім және ғылым министрлігінің Ұлттық Бірыңғай тестілеуді өткізуге жауапкершілікпен қатысқаны үшін Алғыс хаты-2016 жыл.
* Өскемен қаласы әкімінің Алғыс хаты-2015 жыл.
* ШҚО Қорғаныс істері жөніндегі департаментінің Алғыс хаты-2016 жыл.
* ШҚГК директорының студенттерге жоғары кәсіби деңгейде әдістемелік көмек көрсеткені үшін Алғыс хаттары-2016,2017,2018 жылдар.

1. **Байланыс деректері. Интернеттегі жеке парақшама сілтеме: kadadanova.jimdofree.com**
2. **Түйін сөздер. Жобаны сипаттайтын 5 кілт сөз:**

Жаңашылдық

Креативтілік

Коммуникативтілік

Тәжірибелік бағыт

Нәтижелілік

1. **Жобаның өзектілік және түпнұсқалық негіздемесі.**

Мемлекет басшысы Н.Ә.Назарбаевтың «Қазақстандықтардың әл-ауқатының өсуі: табыс пен тұрмыс сапасын арттыру» атты Қазақстан халқына Жолдауында білім беру жүйесі барлық саладағы өзгерістер мен дамуға әсер ететіндігі туралы айта келіп, әлемнің кез-келген елінде білім жеке тұлғаның әлеуметтік-экономикалық үдеріске тиімді қатысуын қамтамасыз ететін негізгі фактор болып табылатындығын атап көрсеткен. Сондықтан Елбасы Жолдауда балабақшадан бастап жоғары оқу орнына дейінгі кезеңде білім берудің жаңа сапасына қол жеткізуге баса назар аударып отыр. Білім беру саласы-жаңа инновацияны ендіру үшін қолайлы кеңістік. Бүгінде еліміз өзінің алдына әлеуметтік жаңғыру,үдемелі инновациялық индустрияландыру және экономикалық ықпалдасу бойынша жаңа ауқымды міндеттер қойды. Бүгінде біз ағарту саласының отандық жүйесі өз дамуының кезекті кезеңіне енуінің куәсі болып отырмыз. Білім беру жүйесі салаларын жаңарту халықаралық тәжірибе мен қазақстандық білім берудің дәстүрлі құндылықтарын ескере отырып жүргізілуде. Қазіргі басымдықтағы бағыттардың бірі- білім беру үрдісін ақпараттандыра отырып, жаңа қоғам жағдайында өмір сүріп, қарым-қатынас жасап, жұмыс істей алатын болашақ ұрпақтың даярлығын жүзеге асырады. Бұл әрине, білім мазмұнына жаңарту енгізумен және оқытудың әдіс-тәсілдерін тиімді пайдаланумен тығыз байланысты. Қазір бүкіл әлемде интербелсенді қарым-қатынас жасауға және оны жүзеге асыратын мүмкіндіктерді дамытып отыратын ақпараттық қоғамға көштік. Жаңа технологияларды жүзеге асыруда оқу үрдісінің жаңа, тиімді әдіс-тәсілдерін сапалы әрі нәтижелі қолдану педагогтардың іскерлігі мен құзіреттілігінің дамуына мүмкіндік туғызады және кәсіби жетілуіне үлкен ықпал етеді. Оқу ісінің меңгерушісі ретінде менің көтерген мәселем «Білім беру үрдісінде білім субъектілерінің жеке тұлғалық қабілеттерін қалыптастыру және дамыту» жобасын қамтиды. Мектебіміздің педагогтары аталған мәселені шешу барысында көптеген нақты іс-шаралар жоспарлап, оларды іске асыру жолында аянбай жұмыс жасауда.

1. **Мақсаттар мен міндеттер. Жобаның мақсаты**- жаңартылған білім беру мазмұны білім берудің қазіргі заманғы үрдістерін және қазақстандық білім берудің үздік практикасын кіріктіруге бағытталып, оқушылардың білімі мен білігін тәжірибеде жаңа жағдайда қолдана білу қабілеттерін дамытуды көздейді. Жаңартылған білім беру мазмұнының талаптарына сай оқыту процесінің орталық тұлғасы білім алушы- субъект, ал субъектінің алған білімінің түпкі нәтижесі құзіреттіліктер болып келеді.

**Жобаның міндеттері:**

* педагогтың және оқушылардың коммуникативтік құзіреттілігін қалыптастыруға бағытталған жұмыстар жүйесін зерттеу және жұмыстарды бағыттау;
* рухани-адамгершілік құндылықты дамыту.
* мектеп оқушыларының барлық оқу пәндері бойынша интеллектуалдық дамуын арттыру;
* қазақ, орыс және шет тілдерін оқыту арқылы оқушылардың функционалдық сауаттылықтарын жетілдіру;
* заманауи талаптарға сай өмір талаптары мен сұраныстарына сәйкес мектеп түлектерінің қабілеттіліктерін арттыру;
* бірнеше тілді меңгерген, өмірде өз орнын таба білетін, шешім қабылдай алатын, көптілді, мәдениетті тұлға қалыптастыру.

1. **Қатысушылар.** Педагогикалық ізденіске қатысушы оқушылар: жасы: 6-17, сыныбы-1-11сынып аралығы. Маңызды ерекшелігі:жаңартылған білім беру мазмұны аясында білім алушылардың заманауи оқыту тәсілдеріне бейімделу негізінде субъектінің тұлғалық қасиеттерін қалыптастыру арқылы табысты оқуға жеткізу; ересектер-ата-аналар, әріптестер және қоғамдық ұйым қызметкерлері.
2. **Қысқаша сипаттамасы.**

 Қазақстан Республикасының «Білім туралы» Заңында «Білім беру жүйесінің басты міндеті- жеке адамның шығармашылық, рухани және дене мүмкіндіктерін дамыту, адамгершілік пен салауатты өмір салтының берік негіздерін қалыптастыру, жеке басының дамуы үшін жағдай жасау, интеллектісін байыту» деп атап көрсетеді. Сондықтан жалпы білім беретін мектеп қабырғасындағы әрбір пән оқушыны дара тұлға ретінде жетілдіруге, субъектілік жеке қабілеттерін дамытуға алғы шарт жасауы керек деген қағида берік орнықты. Бүгінгі таңда білім саласының алдында дайын білімді, дағдыларды меңгеретін, шығармашылық бағытта жұмыс істейтін, тың жаңалықтар ашатын, біртума ойлау қабілетімен ерекшеленетін жеке тұлға қалыптастыру міндетінің айқын көрінісі ретінде мектебіміздің жалпы оқу-тәрбие үрдісінің құрылымы бойынша жұмыс жасаудамыз. Мектептегі оқыту үрдісінің негізгі мақсаты - баланың білім беру кезіндегі ойлау қабілетін қалыптастыру, сол арқылы таным әрекетін белсендіріп, шығармашылық қабілеттерін тәрбиелеп дамыту. Қазіргі таңда еліміздің болашақ ұрпақтарын тәрбиелеу бағытындағы білім беру мәселесі - мемлекетіміздің басты ұстанымдарының бірі. Осы ұстанымға жетудің бірден-бір жолы: әлемдік білім кеңістігінен орын алу, өркениетті, қуатты елдер қатарына қосылу болып табылады. Оқытудың инновациялық технологияларын пайдалана отырып білім сапасын арттыру, сондай-ақ рухани жан дүниесі бай, жан-жақты дамыған ұрпақ тәрбиелеу - осы ұстанымдардан туып тұрған өзекті мәселелердің бірі ретінде өзіміздің оқу-тәрбие үрдісінде жан-жақты қарастырамыз. Осындай міндеттерді жүзеге асыру жолында ұжым педагогтары жұмыла жұмыс жүргізіп келеді.

Елбасымыз Н.Ә.Назарбаевтың «Еліміздің ертеңі - бүгінгі жас ұрпақтың қолында, ал жас ұрпақтың тағдыры-ұстаздардың қолында» деген аталы сөзіне байланысты қазіргі таңда мұғалімдерге жаңа талаптар қойылуда. Бүгінгі мұғалім замана талаптарына сай ақпараттық-коммуникативтік технологияны жете меңгерген, инновациялық технологиялармен қаруланған жаңа форматтағы, кәсіби біліктілігі жоғары маман болуы керек.Сондықтан мектебіміздің әрбір педагогы өмір ағымынан қалмау үшін қалалық, облыстық, республикалық, халықаралық деңгейдегі ұйымдастырылған семинар-практикумдарға, конференцияларға, коучинг-сессияларға қатысу арқылы өз кәсіби білімдерін жетілдіріп келеді. Жаңа форматтағы ұстаз талаптарына бейімделіп келе жатқан әр педагогымыз өз сабақтарында замана талаптарына сай интербелсенді әдістерді тиісті қолдану арқылы шәкірттерінің топтық жұмыстың тиімділігін үйренуге, өз ісіне, сыныптастарының жұмысына баға беруге, өзара әрекеттесуге, сыни тұрғыдан ойлануға, өз ойын ашық айтуға, өз бетінше қорытынды, тұжырым жасай отырып өмірмен байланыстыруға бағыттап келеді. Аталған интербелсенді әдіс-тәсілдер бүгінгі күнде мұғалім сабағының сапасын арттыруға ықпал етуде. Білім алушыға оқу қызметінің субъектісі ретінде қарап, шығармашылық қызығушылықтары негізінде білімге құндылық бағдарын қалыптастыра отырып, танымдық және рухани қажеттіліктерін қанағаттандыруды және жан-жақты дамыған, шығармашыл жеке тұлға ретінде қалыптастыруды көздеген жаңа білім беру парадигмасы мұғалімдерге жаңа талаптар қою негізінде педагогтарымыздың шығармашылық зертханасының жұмыс құрылымын ұсынып отырмын.

Қазіргі уақытта ақпараттың қарқынды ағынымен қатар келген жоғары технологиялық инновациялар қоғам сұранысы мен жеке тұлғаның қызығушылығына тікелей әсерін тигізіп жатыр. Осыған орай, бүгінгі күнде мектебімізде білім беру робототехникасына және ІТ-сынып жұмысына ерекше көңіл бөлінуде. Робототехника мен ІТ-сынып оқушыларын оқыту оқушыларға коммуникативтік дағдыларды дамытуға мүмкіндік беріп отыр. Робототехникалық конструкторларды физика, математика, информатика, биология пәндерінде оқу эксперименттерін көрсету мақсатында пайдаланып жүр.

**2-бөлім. Мақсатты бағдарлар.**

Елбасы Н.Ә.Назарбаевтың «Рухани жаңғыру: болашаққа бағдар» атты мақаласындағы маңызды алты бағыттың біз үшін аса маңызды саналатын - «Бәсекелік қабілет» пен «Білімнің салтанат құруы» бағыттарын өз жұмысымызда басшылыққа ала отырып жұмыс жасаудамыз. Бүгінгі таңда мектебімізде жеке тұлғаның білім алудағы сұранысы- шығармашылық тұрғыда ойлайтын, бәсекеге қабілетті әрекет етуге, өздігінен дамуға қабілетті адам үлгісіне жеткізу бағытында жұмыс атқарылып жатыр. Мектебімізде қазіргі уақытта жаңартылған білім беру мазмұны аясында ұлттық және жалпы адамзаттық құндылықтарды бойына сіңірген, кез келген өмірлік жағдайда функционалдық сауаттылығы мен бәсекеге қабілеттілігін көрсете білетін тұлғаның үйлесімді қалыптасуына және зияткерлік дамуына қолайлы білім ортасын тудырып отырмыз.

**Күтілетін нәтижелер.** Жоғарыда алынған тақырып талаптары жүзеге асқан жағдайда мектеп түлегі білікті де білімді, жан-жақты дамыған, ақпараттық- коммуникативтік құзіреттілігі жоғары, адами қасиеттері қалыптасқан жеке тұлға болып шығады. Жан-жақты дамыған жеке тұлға қалыптастырудың негізі ретінде қарастырып, зияткер тұлға қалыптастыруды заманауи педагогиканың зерттеу нысаны есебінде санау қажеттілігін ұжымдағы әрбір педагог жақсы түсінеді. Осы орайда педагогтардың кәсіби шеберлігін, құзіреттілігін жетілдіру арқылы жаңа форматтағы ұстаз келбетін және мектеп бітіруші түлек келбетін, сонымен қатар жаңартылған білім беру мазмұнына көшкен 1-сынып оқушысының модельдерін ұсынамын.[1-қосымша]

Ұстаз үшін өз еңбегінің жемісін көре білу-аса үлкен мақтаныш. Алдымызға келген пәк, таза бұлақтың көзін ашу арқылы біз бала өмірінің үлкен өмірге жолын ашамыз, сол арқылы оның осы өмірден дұрыс жолын таба білуге әрекет жасаймыз.Бүгінгі күнде мектебіміздің жетістіктері аз емес.




Сурет 1. Мектеп оқушыларының жетістіктері

Күтілетін нәтижелер тізбесі төмендегідей:

* Оқыту мазмұнын жаңарту, мұғалімдердің кәсіби дамуын қолдауды ынталандыру;
* Инновациялық тәжірибемен бөлісуге мүмкіндік туғызу, желілік байланысты жетілдіру;
* «Сандық Қазақстан» бағдарламасын іске асыру ;
* Жаңартылған білім беру жағдайындағы көптілділік мәселесін басшылыққа алу;
* Субъектілік жеке тұлғаға бағытталған нәтижелі білім беру.

**3-бөлім. Таңдалған жанрға сәйкес баяндалған негізгі мазмұн**

 Қазақстан Республикасының «Білім туралы» Заңында «Білім беру жүйесінің басты міндеті- жеке адамның шығармашылық, рухани және дене мүмкіндіктерін дамыту, адамгершілік пен салауатты өмір салтының берік негіздерін қалыптастыру, жеке басының дамуы үшін жағдай жасау, интеллектісін байыту» деп атап көрсетеді. Сондықтан жалпы білім беретін мектеп қабырғасындағы әрбір пән оқушыны дара тұлға ретінде жетілдіруге, субъектілік жеке қабілеттерін дамытуға алғы шарт жасауы керек деген қағида берік орнықты. Бүгінгі таңда білім саласының алдында дайын білімді, дағдыларды меңгеретін, шығармашылық бағытта жұмыс істейтін, тың жаңалықтар ашатын, біртума ойлау қабілетімен ерекшеленетін жеке тұлға қалыптастыру міндетінің айқын көрінісі ретінде мектебіміздің жалпы оқу-тәрбие үрдісінің құрылымы бойынша жұмыс жасаудамыз.



Сурет 2 .Оқу –тәрбие үрдісінің құрылымдық жүйесі

Мектептегі оқыту үрдісінің негізгі мақсаты - баланың білім беру кезіндегі ойлау қабілетін қалыптастыру, сол арқылы таным әрекетін белсендіріп, шығармашылық қабілеттерін тәрбиелеп дамыту. Қазіргі таңда еліміздің болашақ ұрпақтарын тәрбиелеу бағытындағы білім беру мәселесі - мемлекетіміздің басты ұстанымдарының бірі. Осы ұстанымға жетудің бірден-бір жолы: әлемдік білім кеңістігінен орын алу, өркениетті, қуатты елдер қатарына қосылу болып табылады. Оқытудың инновациялық технологияларын пайдалана отырып білім сапасын арттыру, сондай-ақ рухани жан дүниесі бай, жан-жақты дамыған ұрпақ тәрбиелеу - осы ұстанымдардан туып тұрған өзекті мәселелердің бірі ретінде қарастырамыз. Осындай міндеттерді жүзеге асыру жолында ұжым педагогтары жұмыла жұмыс жүргізіп келеді. [2-қосымша]

Елбасымыз Н.Ә.Назарбаевтың «Еліміздің ертеңі-бүгінгі жас ұрпақтың қолында, ал жас ұрпақтың тағдыры-ұстаздардың қолында» деген аталы сөзіне байланысты қазіргі таңда мұғалімдерге жаңа талаптар қойылуда. Бүгінгі мұғалім замана талаптарына сай ақпараттық-коммуникативтік технологияны жете меңгерген, инновациялық технологиялармен қаруланған жаңа форматтағы, кәсіби біліктілігі жоғары маман болуы керек.Сондықтан мектебіміздің әрбір педагогы өмір ағымынан қалмау үшін қалалық, облыстық, республикалық, халықаралық деңгейдегі ұйымдастырылған семинар-практикумдарға, конференцияларға, коучинг-сессияларға қатысу арқылы өз кәсіби білімдерін жетілдіріп келеді. Жаңа форматтағы ұстаз талаптарына бейімделіп келе жатқан әр педагогымыз өз сабақтарында замана талаптарына сай интербелсенді әдістерді тиісті қолдану арқылы шәкірттерінің топтық жұмыстың тиімділігін үйренуге, өз ісіне, сыныптастарының жұмысына баға беруге, өзара әрекеттесуге, сыни тұрғыдан ойлануға, өз ойын ашық айтуға, өз бетінше қорытынды, тұжырым жасай отырып өмірмен байланыстыруға бағыттап келеді. Аталған интербелсенді әдіс-тәсілдер бүгінгі күнде мұғалім сабағының сапасын арттыруға ықпал етуде. [3-қосымша ]

Білім алушыға оқу қызметінің субъектісі ретінде қарап, шығармашылық қызығушылықтары негізінде білімге құндылық бағдарын қалыптастыра отырып, танымдық және рухани қажеттіліктерін қанағаттандыруды және жан-жақты дамыған, шығармашыл жеке тұлға ретінде қалыптастыруды көздеген жаңа білім беру парадигмасы мұғалімдерге жаңа талаптар қою негізінде педагогтарымыздың шығармашылық зертханасының жұмыс құрылымын ұсынып отырмын.



Сурет 3. Мұғалімнің шығармашылық зертханасы

Қазіргі уақытта ақпараттың қарқынды ағынымен қатар келген жоғары технологиялық инновациялар қоғам сұранысы мен жеке тұлғаның қызығушылығына тікелей әсерін тигізіп жатыр. Осыған орай, бүгінгі күнде мектебімізде білім беру робототехникасына және ІТ-сынып жұмысына ерекше көңіл бөлінуде. Робототехника мен ІТ-сынып оқушыларын оқыту оқушыларға коммуникативтік дағдыларды дамытуға мүмкіндік беріп отыр. Робототехникалық конструкторларды физика, математика, информатика, биология пәндерінде оқу эксперименттерін көрсету мақсатында пайдаланып жүр. [4-қосымша ]

Қазіргі қоғам кез-келген педагогтан өз пәнінің терең білгірі ғана болу емес, функционалдық тұрғыдан сауатты, мемлекетіміздің нормативтік-құқықтық базасын, ғылыми-әдістемелік материалдарды терең игерген, педагогика мен психология ғылымдарының негіздерін жете түсіне білуі өте маңызды деп саналады. Бүгінгі күнде педагог жеке тұлға қалыптастыру арқылы өзінің де құзіреттілігін дамытуға мүмкіндік алады. Жоғарыда аталған жұмыстарды іс жүзіне асыруда біздің мектеп педагогтары да өз үлестерін қосуда. Ал педагог ісінің құзіреттілігін, талапқа сай болуын үнемі назардан тыс қалдырмау оқу ісі меңгерушілерінің құзіреттілігінде және тікелей жұмысы деп ойлаймын. Осы орайда мұғалім бойындағы ерекшеліктерді, озық тәжірибені, кәсіби шеберлікті көре білу-оны жетілдіру, дамыту оқу ісі меңгерушілерінің негізгі міндеті болып табылады.

Қазақстан Республикасының Білім туралы заңында «Білім беру жүйесінің басты міндеті- ұлттық және адамзаттық құндылықтарды, ғылым мен практика жетістіктері негізінде жеке адамды қалыптастыруға және кәсіби шыңдауға бағытталған білім алу үшін қажетті жағдайлар жасау... Оқытудың жаңа технологияларын енгізу, білім берудің ақпараттандыру, халықаралық ғаламдық коммуникациялық желілерге шығу» деп, білім беру жүйесін одан әрі дамыту міндеттері жүктеліп отыр.Осы орайда жұмыс жүргізіліп жатқан педагогикалық ұжым рөлінің диаграммасын ұсынып отырмын.



Сурет 4. Мектептің оқу-тәрбие үрдісіндегі субъектінің тұлғалық қасиеттерін дамыту жолындағы педагогикалық ұжым рөлінің диаграммасы

Ұстаз-шынымен де ерекше тұлға. Менің ойымша, кез-келген адам ғұмыры баға жетпес байлық. Оның мәнді де мағыналы өтуі, әрине, жас кезінде алған білім мен тәрбиесіне байланысты. Өткен замандардан бері адам бойындағы басты қасиеттер: ақыл-парасат, ізгілік пен мейірім, сезім мен талғам, имандылық, ар тазалығы болып саналады. Осы қайталанбас қасиеттерді қалыптастыру ұстаз үшін оңай емес. Өйткені менің алдымда отырған шәкірттің әрқайсысы өз бетінше тылсым бір әлем. Осы тылсым, зерттелмеген әлемді ашып, баланың басқаға ұқсамайтын қасиетін тани білу -бүгінгі күнде біздерге, ұстаздарға үлкен салмақ тастап отыр. Баланы әр сабақта жеке кейіпкері ете білетін, жан дүниесіне өзінше жол тапқан ұстаз ғана көздеген мақсатына жетуі мүмкін. Қазағымыздың «Бұлақ көрсең-көзін аш» деген қағидалы сөзі бәрімізге белгілі. Ұстаз үшін өз еңбегіңнің жемісін көре білу-аса үлкен мақтаныш. Алдымызға келген пәк, таза бұлақтың көзін ашу арқылы біз бала өмірінің үлкен өмірге жолын ашамыз, сол арқылы оның осы өмірден дұрыс жолын таба білуге әрекет жасаймыз.

Жалпы бүгінгі күнде педагогика саласында мұғалімнің, оқушының құзіреттілігіне баса көңіл бөлініп отыр. Құзыреттілік дегеніміздің өзін қазіргі заман талабына сай педагог қауымының өзін-өзі өзгерте алу қабілеттілігі деп түсінуге болады. Білім саясатындағы түбегейлі өзгерістерді күнделікті оқу үрдісінде берілетін  тапсырмалардан бастау қажет екендігі айқын көрсетілген. Оқушылар ұстаздар  қауымынан тек білімге ғана емес, өмірге де үйрететін қабілеттілікті қажет етіп отыр. Демек, болашақ педагогтарымыз осы ақпараттық қоғамнан қалыспай: жедел ойлаушы; жедел шешім қабылдаушы; ерекше ұйымдастырушылық қабілетті; нақты бағыт-бағдар беруші болып шығуы - бұл қазіргі заманның талабы. Міне, құзыреттілік қалыптастыру дегеніміздің өзі болашақ мұғалім - қазіргі оқушылардың  шығармашылық қабілеттерін дамыта отырып ойлаудың, интеллектуалдық белсенділіктің жоғары деңгейіне шығу, жаңаны түсіне білуге, білімнің жетіспеушілігін сезуіне үйрету арқылы ізденуге бағыттауды қалыптастырудағы күтілетін нәтижелер болып табылмақ. Бұның өзі өз кезегінде қазіргі ұстаздардан шәкіртті оқытуда, білім беруде, тәрбиелеп өсіруде белгілі бір құзыреттіліктерді бойына сіңірген жеке тұлғаны қалыптастыруды талап етеді. Аталған құзыреттілік қасиеттерді тұлға бойына дарытуда педагог қауымның арнайы әлеуметтік білім беру құзыреттілігінің жан-жақты болуы талап етіледі. Егер педагог өзінің кәсіби өсу жобасын дұрыс жолға қоя отырып, өзінің кәсіптік қызметіне нақты берілу арқылы тұлғаның алған білімін өмірде қолдана білетіндей тапсырмалар жүйесін ұсына алатын жағдайда болғанда ғана оқушы құзыреттілігін қалыптастыруға мүмкіндік табады.

Мен оқу ісі меңгерушісі ретінде «Ескіден қол үзбей, жаңаға қол жеткізгендер ғана мұғалім бола алады» - деген қытайдың дана ойшылы Конфуцийдің сөзін үнемі жадымда ұстауға тырысамын . Өйткені, бүгінде өткен тәжірибесін заман ағымына сай жаңамен ұштастыра алатын, танымы биік, бастаған ісінің нәтижесін көре алатын, өз ісінің шебері бола білген адам- нағыз ұстаз бола алады деп ойлаймын.

Дегенмен де, мектебіміздің оқу-тәрбие үрдісінде субъектінің жеке тұлғалық қасиеттерін қалыптастырып, дамытуда қиындықтар да кездеспей жатқан жоқ. Сол қиындықтар төмендегідей:

* Мектеп ғимаратының жобалық сыйымдылығы-960 орынға есептелгендіктен, қазіргі уақытта мектебімізде-1566 оқушы білім алып, тәрбиеленіп жатқандығынан, ғимараттың өзінің тарлық етуі;
* Кейбір педагогтардың өздерінің оқу-тәрбие жұмыстарында қаланың, мектептің және өзінің ізденіс тақырыптарын өзара байланыстырып, үзіліссіз жұмыс істеулерінің жеткіліксіз деңгейде болуы;
* Жаңартылған білім беру мазмұны бойынша педагогтардың барлығының қайта даярлау курстарынан толықтай өтпегендігі;
* Білім алушылардың тілдік 4 дағдыны: тыңдалым, оқылым, айтылым, жазылым бойынша меңгеру қабілеттерінің әлі де тиісті деңгейге көтерілмеуі;
* Жаңартылған білім беру мазмұны аясында педагогтардың интербелсенді әдіс-тәсілдерді толықтай меңгере алмауы.

Жоғарыда көрсетілген қиындықтарды болдырмау үшін төмендегідей шешу жолдарын міндет етіп аламыз:

* Жаңартылған білім беру мазмұны аясында ұйымдастырылған курстардан өту негізінде педагогтардың кәсіби шеберлігін жоғарылату;
* Ғылыми-әдістемелік және нормативтік-құқықтық құжаттарды зерделеу негізінде педагогтардың зерттеушілік және шығармашылық қабілеттерін арттыру;
* Жаңартылған білім мазмұны аясында педагогтардың интербелсенді әдіс-тәсілдерді тиімді қолдану барысында білім алушылардың субъектілік тұлғалық қасиеттерін арттыру;
* Табысты оқытуға бағытталған жұмыстар нәтижесінде білім алушылардың пәндік білім сапасын жоғарылатуға байланысты жоспарланған жұмыстарды жүйелі жалғастыру;
* Нәтижелілікке бағытталған жұмыстар негізінде дарынды оқушылардың қабілеттерін жетілдіру негізінде жан-жақты, бәсекег қабілетті, жеке тұлға қалыптастыру;
* Мектебіміздің ізденіс тақырыбы бойынша қалалық тәжірибелік эксперименттік жұмыстың негізгі кезеңдеріне байланысты жоспарланған жұмыстарды жандандыру.

1-қосымша

. 





2-қосымша



3- қосымша



4-қосымша



ӘДЕБИЕТ

1. Қазақстан Республикасының 2020 жылға дейінгі Стратегиялық даму жоспары – Астана: Ақорда, 2010;
2. Қазақстан Республикасында білім беруді және ғылымды дамытудың 2016-2019 жылдарға арналған мемлекеттік бағдарламасы: Қазақстан Республикасы Президентінің Жарлығы-№205, 1 наурыз 2016 жыл;
3. Бастауыш білім беру мемлекеттік жалпыға міндетті стандарты: Қазақстан Республикасы Үкіметінің 2015 жылғы 25 сәуірдегі №327 қаулысы;
4. Мұғалімге арналған нұсқаулық «Назарбаев Зияткерлік мектептері» ДББҰ Педагогикалық шеберлік орталығы, 2015;
5. Мұғалімдердің біліктілігін арттыру бағдарламасы «Назарбаев Зияткерлік мектептері» ДББҰ Педагогикалық шеберлік орталығы, 2015;
6. «Білім» ғылыми-педагогикалық журналы-№2, 2018 жыл;
7. 12-жылдық білім беру журналы - №3, 2017 жыл;